Ire Iren auren Hausawa Aure ya rabu kashi-kashi. Akwai auren soyayya, da auren dole/tilas da auren zumunta, da auren sadaka, da auren ɗiban wuta, da auren dangana-sannan, da auren gayya, da auren ɗiban haushi ko ɗiban takaici, da ɗiban tsiwa ko kece raini, da kashin ƙwarnafi, da sauran ire-irensu.. Aure na da alaƙa ce ta haliccin zaman tare tsakanin namiji da kuma mace. Ana yinsa ne saboda abinda aka haifa ya samu asali, da mutunci da kiwon iyaye. Kuma shine maganin zina da “ƴaƴa marasa iyaye”. Aure muhimmin abu ne ga al’umma. Sabili da haka akwai hanyoyi ayyanannu na tabbatar dashi.ko kuma ace ,Aure alaƙa ce ta halascin zaman tare tsakanin namiji da mace, Ana yin aure domin abubuwa da dama, daga ciki akwai kariya daga zina, samun nutsuwa da kwanciyar hankali, samawa abin haihuwa (abin da aka haifa wato ɗa ko ‘ya) mutunci, da sauransu. Matakan neman aure sune kyautar da yaro ko iyayensa sukan kai gidansu yarinyar da yaro yake so ya nema. Sabili da haka yakan ba diyar wani abun taɓawa.